标题：759年
中国纪年
759年，唐肃宗文明武德大圣大宣孝皇帝乾元二年
历史大事
史思明称王于魏州
乾元二年（七五九）正月一日，史思明筑坛于魏州城北，自称大圣燕王，以周挚为行军司马。史思明称王后，遂于魏州按兵不动，李光弼说：思明据有魏州而按兵不进，是想乘我军疲惫时，再集结精锐攻我。请许我帅兵与朔方军同逼魏州，求与其战，思明必不敢轻易出兵救邺。如我攻克邺城，庆绪已死，思明就难以统领叛军。但观军容使鱼朝恩不用光弼之计。
李嗣业阵亡，荔非元礼代将英众
镇西（即安西，今新疆库车）节度使李嗣业帅兵攻邺城，被流矢射中，乾元二年（七五九）正月二十八日卒。镇西兵马使荔非元礼代将其众。当初嗣业驻怀州，上表请段秀实为怀州（今河南沁阳）长史，知留后事。其时因诸军围邺城日久，财竭粮尽，秀实出运刍粟，募兵买马以供奉镇西行营之兵，所以元礼代帅其众。
九节度使兵败相州
郭子仪等九节度使围安庆绪于相州邺城（今河南安阳），筑垒两重，穿壕三道，并壅漳河水灌城。以至城中井泉皆溢，满城是水，人们只好构栈而居。自乾元元年（七五八）冬至乾元二年春，安庆绪坚守以待思明援兵。城中粮食吃尽，以至一只老鼠值钱四千。人们都以为邺城危在旦夕，早晚必克。但唐诸路军没有统帅，进退没有统一指挥，城中人虽想投降，但因水深不能出城，而城又久攻不下，唐军疲惫，上下解体。果如李光弼所料，史思明这时才从魏州帅兵进军邺城，离城五十里，然后扎营，每营中击鼓三百面，遥相威胁。又使每营挑选精锐骑兵五百，每天至城下抄掠唐军，唐军如果出击，即散归营中。诸军人马牛车每天都有丧失，以至樵采都艰难。官军昼备之，则思明兵夜至；夜备之则昼至。当时因天下饥荒，官军粮饷来自江淮地区，或来自并州、汾州，船车相继于道。思明则多派壮士窃去官军服装，督促运粮者，责备其缓慢，并乱杀运者，以至人心惊骇。又于官军船车所聚之处，派人纵火焚之。这些人自有标记辨识，但官军巡逻士卒却捕捉不到。因此唐大军屯于坚城之下，日久缺粮，士气全无，人思自溃。思明这时亲帅大军直抵城下，与官军定好时日决战。三月六日，官军步骑六十万阵于安阳河北，史思明亲帅五万精兵来战。唐诸军望见，以为是少量游兵，未曾介意。思明则帅兵直冲阵前，李光弼、王思礼、许叔冀、鲁炅先与之交战，杀伤各半，鲁炅被流矢射中。郭子仪帅兵在后，还未及布阵，忽然大风突起，吹沙拔木，天地晦暗，咫尺之内不相辨识。两军大惊，官军向南溃败，叛军向北溃败，所弃甲仗辎重委积于路。郭子仪帅朔方军断河阳桥以保东京。战马万匹，仅存三千；甲杖十万，遗弃殆尽。东京士民惊骇，散逃奔于山谷中。留守崔圆与河南尹苏震等官吏南逃奔襄州、邓州。诸节度使各败归本镇。士卒所过剩掠，将领不能制止。只有李光弼与王思礼整敕部队，全军以归。郭子仪溃奔河阳，将谋守城，但将士相惊，又奔阙门。诸将相继而至，还有数万之兵，大家都说应该放弃东京，退兵确保蒲州、陕州。这时都虞侯张用济说，蒲、陕二州由于连年灾荒，无粮食储备以供军用，不如守河阳，如果叛军来攻，就并力拒之。子仪从其议。遂派游弈使韩游瑰帅五百骑为先锋进军河阳，用济帅步兵五千随后。史思明行军司马周挚帅兵争河阳，因先被官军抢占，不得入而去。用济即役使所部兵筑南北两城而守之。段秀实帅将士妻子及公私辎重从野戍渡过黄河，待命于河清（今河南盂津北）之南，荔非元礼也帅兵而至。诸军各自上表谢罪，肃宗皆不问，惟削崔圆官阶爵封，贬苏震为济王府长史，削其银青阶。按：相州之役是唐王朝平定安史之乱中的一场决定性战役，由于唐军不设统帅，贻误战机，结果被叛军打得大败，六十万大军溃败而不可收拾。史思明得以借机扩充势力，与唐王朝争夺天下，重陷东京洛阳，增加了平叛的困难。
史思明杀安庆绪
相州之役后，史思明知官军全线溃败，遂自沙河（今河北邢台南）收整士卒，还军屯于邺城南。安庆绪则收官军营中粮食，得六万余石，与部将孙孝哲、崔乾佑谋闭城以拒思明。诸将说：“史王救了我们，我们怎么能背弃他呢！”思明却不与庆绪通闻，也不南追官军，只是每天于军中大飨士卒。张通儒、高尚等对庆绪说：“史王远道而来增援，击败官军，我们都应该前往迎谢。”思明见了通儒、高尚等假装涕泣，并厚加赏赐而使归。庆绪计穷，不知所为，乃派安太清上表称臣于思明，并请解甲入城，奉上玺绶。思明见表后，说：“何至于这样！”因出表遍示军中将士，将士皆呼万岁。思明这才以手疏安慰庆绪，说：“愿我们为兄弟之国，作藩篱之援，鼎足而立。”并封表还庆绪。思明借此迷惑庆绪。庆绪见思明手疏后，大为高兴，因请与思明歃血为盟，思明假装许之。庆绪遂率随从三百骑至思明营中，思明则令士卒擐甲执兵以待。自引庆绪及诸弟来到庭中，庆绪稽首拜思明说：“臣力不能胜，弃失两都，久陷重围之中，不料大王因太上皇之故，远来救援，使臣得以死而复生，摩顶至踵，难以报答大王恩德。”思明听后忽然大怒说：“弃失两都，是区区小事。但你身为臣子，杀父夺位，实为天地所不容。我当为太上皇报仇，难道听信你这些佞媚之言吗！”说完，即命左右人拉庆绪出，并其四弟及高尚、孙孝哲、崔乾佑等皆杀之。张通儒、李庭望等皆授以官。然后思明帅兵入邺城，收庆绪兵马，开府库赏将士，庆绪所有的州县及兵员皆归思明麾下。思明又派安太清帅兵五千攻取怀州（今河南沁阳），因留太清镇守。思明想帅兵向西进军攻略，但恐后方不稳固，乃留子史朝义守相州，自己帅兵回范阳。
李岘、李揆等拜相
乾元二年（七五九）三月二十八日，以兵部侍郎吕湮同平章事。三月二十九日，以中书侍郎、同平章事苗晋卿为太子太傅，王玙为刑部尚书，皆罢政事。以京兆尹李岘行吏部尚书，中书舍人兼礼部侍郎李揆为中书侍郎，及户部侍郎第五琦并同平章事。肃宗十分器重李岘，岘也以经邦济世为己任，所以军国大事，肃宗多让李岘决断。当时京师多盗贼，宦官李辅国请选羽林军骑士五百巡逻。李揆上疏说：“过去西汉以南北两军相制约，所以周勃能借南军而入北军，遂安刘氏。本朝也置南北牙，文武区分，使其互相伺察。现在以北牙的羽林军代南牙的金吾卫来巡夜，如果忽有非常事变，不知将何以制之！”肃宗听后，遂不许辅国之请。
李岘请停李辅国口敕处分
太子詹事宦官李辅国，自从肃宗在灵武判元帅府行军司马，遂侍值禁中，宣传诏命，四方文奏，宝印符契，以至晨夕军号，皆委任之。及还京师，则专掌禁军，常居禁中内宅，制敕必须经其押署，然后才能施行。宰相百司不时奏事，皆因其禀白、承旨。辅国又常于银台门决天下大事，事无大小，辅国口宣为制敕，写好后付外施行，事完后再奏闻肃宗。辅国又设置察事数十人，潜令于民间侦察细事，然后即行按审。如有所追索，诸司无敢拒绝者。御史台、大理寺重刑囚犯，有的审讯未完，辅国即追至银台，全部释放。三司、府县刑狱，都要先禀告辅国，轻重随其喜怒，然后称制敕而行，无敢违其意者。宦官皆称之为五郎。李揆是山东甲族，见辅国也执弟子礼，称之为五父。及李岘为相，于肃宗前叩头论制敕应该由中书省出，并具陈李辅国专权乱政之状，肃宗感寤，赏其正直。于是辅国行事，有所收敛，罢其察事之人。辅国又辞行军司马官，请归本官为太子詹事，肃宗不许。乾元二年（七五九）四月六日，下制说：近来因军国事务繁忙，有时宣口敕处分。诸色取索及杖配囚犯，从现在起一切并停。如果不是由中书省宣命，不能施行。中外事务，各归有司负责。英武军虞候及六军诸使、诸司等，近来有因论竞，悬自追摄，从今以后，一切须经御史台、京兆府。如果所由处断不公平，听任写状奏闻。诸律令除十恶、杀人、奸盗、造伪外，其他烦冗全部删除，仍委中书、门下与法官详定后奏闻。李辅国因此忌恨李岘。
史思明称帝
乾元二年（七五九）四月八日，史思明于范阳自称大燕皇帝，改元顺天，立其妻辛氏为皇后，子朝义为怀王，以周挚为相，李归仁为将，改范阳为燕京，改州为郡。
回纥可汗卒，宁国公主归唐
乾元二年（七五九）四月，回纥毗伽阙可汗卒，其长子叶护先遇杀，国人遂立其少子，被称为登里可汗。回纥国中想以宁国公主殉葬，公主说：回纥仰慕中国习俗，所以娶中国女为妇。如果想从你们的本俗，何必从万里之外娶女而婚呢！遂不殉葬，然公主也为之割面而哭。后回纥因宁国公主无子，八月听其归唐。
李岘等因马坊押官案被李辅国谗贬
凤翔马坊押官因抢劫犯罪，天兴（今陕西凤翔南）县尉谢夷甫捕而杀之。其妻诉冤，李辅国系飞龙厩小儿出身，遂敕监察御史孙蓥审讯，蓥称无冤。又使御史中丞崔伯阳、刑部侍郎李晔、大理卿权献审讯，结果与蓥同。押官之妻仍不服。于是又使侍御史毛若虚审讯，若虚善于奉迎，按照李辅国意图，归罪于夷甫。伯阳大怒，召若虚责问，欲劾奏之。若虚先至肃宗所，肃宗藏之于帘下。伯阳至，申说若虚附合宦官，审讯狱案不公平。肃宗大怒，叱斥伯阳出去。遂贬伯阳为高要（今广东肇庆）县尉，贬权献为桂阳（今湖南连县）县尉，李晔与凤翔尹严向都被贬为岭南属下县尉，孙蓥被除名，流放播州（今贵州遵义）。吏部尚书、同平章事李岘上奏伯阳等人无罪，责罚过重，肃宗认为是朋党。乾元二年（七五九）五月十六日，贬岘为蜀州（今四川崇庆）刺史。右散骑常侍韩择木入对，肃宗说：李岘想要专权，现在被贬蜀州，我还觉得用法太宽。择木回答说：李岘是直言，而不是专权。如果陛下能够宽宥，只能益增圣德。于是若虚被命为御史中丞，威震朝廷。
李光弼代郭子仪为朔方节度使
观军容使鱼朝恩恶郭子仪，因相州之败，乘机进谗于肃宗。乾元二年（七五九）七月，肃宗召子仪还京师，以李光弼代为朔方节度使、兵马元帅。朔方军士卒痛哭流涕，拦住中使请留子仪。子仪遂假称说：“我饯送中使。”因跃马而去。光弼希望以亲王为元帅，已副之。七月十七日，遂以赵王系为天下兵马元帅，以光弼为副元帅，仍以光弼知诸节度行营。光弼以随从河东骑兵五百驰赴东都，夜入朔方军。光弼治军严厉，始至，号令一施，士卒、壁垒、旌旗皆变。所以朔方将士乐子仪之宽，畏光弼之严。左厢兵马使张用济屯于河阳，光弼以檄召之。用济说：“我们朔方军又不是叛军，而光弼乘夜入，为什么这样不信任我们呢！”遂与诸将谋帅精兵突入东京，逐李光弼，请回郭子仪。命其士卒皆被甲上马，衔枚以待。都知兵马使仆固怀恩说：“邺城之败，郭公帅军先退，朝廷责帅，所以罢其兵权。现在逐李公而强请郭公，违抗朝命，就是反叛。”右武锋使康元宝说：“你以兵请留郭公，朝廷将疑郭公使你为之，这是害了郭公。郭公何负于你！”用济遂罢其谋。光弼帅数千骑东出汜水（今河南荥阳西北），用济来谒见。光弼遂责用济不按时至，斩之，命部将辛京杲代领其兵。仆固怀恩后至，光弼引坐与语。诸蕃、浑五百骑已至，光弼脸色大变。怀恩即走出，召部将责备说：“告汝勿来，何为又至！”光弼说：“士卒随将，他们无罪。”命给牛酒慰劳之。八月二十九日，又以李光弼为幽州长史、河北节度使，使之收复河北。
王思礼代李光弼为河东节度使
乾元二年（七五九）七月二十三日，以潞沁节度使王思礼兼太原尹，充北京（即太原）留守、河东节度使，以代李光弼。当初潼关之败，思礼马中箭而死，有骑兵张光晟以马授与思礼，问其姓名，不告而去。思礼乘马得以逃走。虽不知其姓名，伹暗中识其像貌，访求而不得。及为河东节度使，有人进谗欲害代州刺史辛云京，思礼大怒，云京恐惧，光晟时在云京部下，说：我曾有德于王公，之所以从来不敢说，是耻以此来取赏。现在你有急难，我请往见王公，一定为你解难。云京高兴地托光晟去求情。光晟谒见思礼，未及说话，思礼已认出光晟，说：你不是救过我的人吗?为何相见如此之晚！光晟以实相告，思礼大喜，握其手流涕说：我能有今天，全是因为你救了我。我一直在找你。遂同榻而坐，约为兄弟。光晟因从容言说云京之冤。思礼说：云京罪过不小，现在特因你而免他。即日擢光晟为兵马使，并赠以金帛田宅。
仆固怀恩进爵大宁郡王
乾元二年（七五九）七月二十七日，以朔方节度副使、殿中监仆固怀恩兼太仆卿，进爵大宁郡王。怀恩为郭子仪前锋，勇冠三军，战功卓著，所以赏之。
康楚元、张嘉延作乱，败死
乾元二年（七五九）八月十二日，襄州将康楚元、张嘉延据州城作乱，刺史王政弃郡逃奔荆州。楚元自称南楚霸王。二十五日，肃宗使将军曹日升往襄州慰谕康楚元，贬王政为饶州（今江西波阳）长史，以司农少卿张光奇为襄州刺史，而楚元不从。九月一日，张嘉延攻陷荆州，荆南节度使杜鸿渐弃城而逃。沣州（今湖南沣县）、朗州（今湖南常德）、郢州（今湖北京山）、峡州（今湖北宜昌）、归州等州官吏闻之，纷纷逃窜山谷。康楚元等兵至万余人。十一月，商州刺史充荆、襄等道租庸使韦伦发兵讨之。驻军于邓州境内，招谕降者，厚加抚慰，乘其懈怠，进军击之，俘获楚元，其兵遂溃败。并得其所掠租庸二百万缗。十二月十三日，韦伦送康楚元至京城，斩之。
史思明陷洛阳
史思明杀安庆绪称帝，遂使其子朝清守范阳，命诸郡太守各帅兵三千从已南下河南。分兵四道，使部将令狐彰帅兵五千从黎阳（今河南淇县东北）渡黄河取滑州。思明从濮阳，史朝义从白皋（今河南滑县西北），周挚从胡良（今河南滑县西北），分别渡河，会于汴州。李光弼正在巡视防守黄河的诸营部队，听说思明帅兵南下，遂还汴州，对汴滑节度使许叔冀说：“你如果能为我守汴州十五天，我就帅兵来救。”叔冀许诺。光弼即还东京。思明帅军至汴州，叔冀与交战，兵败，遂与濮州（今山东鄄城）刺史董秦及其部将梁浦、刘从谏、田神功等降于思明。思明即以叔冀为中书令，与其部将李详守汴州。并厚待董秦，收其妻子，置于长芦为人质，使其部将南德信与梁浦、刘从谏、田神功等帅军南侵江淮，并以田神功为平卢兵马使。不久，田神功又杀南德信。从谏逃走，神功帅众归顺朝廷。思明又乘胜帅兵攻陷郑州，光弼帅军西退，至洛阳，对留守韦陟说：“叛军乘胜而来，我们利在坚守，不利速战。如果洛阳守不住，你看应该怎么办?”陟请留兵于陕郡，退守潼关，据险以挫叛军锐气。光弼说：“两军相逢，贵进忌退，现在无故放弃五百里地，则叛军之势就会更加猖狂。不如移军河阳，这样可以北连泽潞（今山西长治），利则进取，不利则退守，表里相应，使叛军不敢西侵，这犹如是猿臂之势，可伸而长，可缩而短。辨朝廷之礼，我光弼不如你；若论军旅之事，你可不如我。”陟没有话说。判官韦损说：“东京洛阳是两都之一，你为何弃之不守?”光弼说：“如果要守东京，则汜水（今河南荥阳西北）、崿岭（今河南登封）、龙门都要派兵，你是兵马判官，看此形势能守得住吗?”于是光弼遂移牒留守韦陟使帅东京官属西入潼关，牒河南尹李若幽使帅吏民出城避难，空其城，光弼则帅军运油、铁等物至河阳为坚守之备，另以五百骑兵殿后。时思明游兵已到石桥，诸将请示光弼说：“现在应该从洛城北退却，还是应该当石桥而进?”光弼说：“应该当石桥而进。”到了天黑，光弼帅军手持火炬而行，队伍坚整，叛军虽然帅兵追赶，但不敢逼近。光弼夜至河阳，共有兵二万，粮食才够十天。光弼巡视守备，部署兵力，命令坚守。乾元二年（七五九）九月二十七日，史思明帅兵入洛阳，一看城空无所得，又害怕光弼从后边袭击，不敢入宫，遂退出城，屯于白马寺（洛阳北）南，并筑月城于河阳南以拒光弼。于是郑州，滑州等州相继陷没，韦陟、李若幽等都避于陕郡。十月四日，肃宗欲亲帅兵讨史思明，因群臣上表谏阻乃止。
李光弼败史思明于河阳
史思明帅叛军占领洛阳后，遂领兵攻河阳，使骁将刘龙仙至城下挑战。龙仙恃勇轻出，举右脚于马鬣上，漫骂光弼。光弼对诸将说：“不知谁能为我取此人之首?”仆固怀恩请行。光弼况：“这不是大将的事。”左右说：裨将白孝德可往。光弼召问之。孝德请行。光弼问道：需要多少兵?孝德说：“我一人即可。”光弼虽壮其志，但仍要派兵保护。孝德说：“希望选五十骑兵出垒门作后援，并请大军擂鼓助战以壮士气。”光弼遂抚其背而遣之。孝德怀挟两矛，拍马而出。刚出，怀恩即贺道：“此行必克。”光弼说：“还未交锋，何以知之?”怀恩说：“观其揽辔安然，知其万全。”龙仙见孝德独来，心存轻视。待稍靠近，将要交锋，孝德摇手示意，龙仙不明其意，相距十步，龙仙仍骂不止。孝德则停马稍息，然后怒目问道：“叛贼识我否?”龙仙说：“你是谁?”孝德说：“我乃白孝德。”龙仙大骂说：“是何猪狗！”孝德突然暴呼，挥矛跃马奋进。城上大军鼓噪助战，五十骑从后继进，龙仙来不及发箭，退走堤上。孝德追及，斩首以归，叛军大为惊骇。思明有良马千余匹，每天在黄河南洗浴，来回往返，以示其多。光弼即命搜寻军中母马，得五百匹，而圈其驹于城内。等到思明马至水边，即尽放母马出，母马嘶鸣不休，思明马皆浮水过河，官军全数驱之入城。思明大怒，又列战船数百艘，泛火船于前，想要烧掉浮桥，光弼则以百尺长竿，用毡裹铁叉置其头，迎火船而叉之。船无法前进，皆被焚烧。又以叉拒战船，发炮石击之，被击中皆沉没。思明又出兵河清（今河南济源南），想断光弼粮道，光弼则帅军于野水渡而备之。趁天黑，还河阳，留部将雍希颢帅兵守栅。思明知光弼善于守城，不善野战，遂派部将李日越半夜渡河来攻，并说：“不生擒光弼，不要回来见我。”日越帅五百骑于次晨至栅下，知光弼已回河阳，不敢回去复命，遂降于官军。光弼厚待之，委以重任。叛将高庭晖闻之，也来降。乾元二年（七五九）十月六日，以庭晖为右武卫大将军。思明又帅兵攻河阳，光弼使郑陈节度使李抱玉坚守南城二日。城将陷落，抱玉骗叛军说：“粮已尽，明天当降。”次日，抱玉缮完城备，又请战。叛军怒，急攻城，抱玉出奇兵，里外夹击，杀伤众多。叛军大将董秦夜帅骑兵五百降于光弼。当时光弼自帅兵守中潬。城外置栅，栅外挖壕深两丈。十月十二日，叛将周挚舍南城，全力攻中潬。叛军逼近城，以车载攻具，督众填壕。光弼命荔非元礼帅劲兵拒敌。待堑壕填平，元礼即帅敢死队突出，击溃叛军。周挚又收兵来攻北城，光弼立刻帅兵入北城，选择叛军阵地最强的西北角和东南角，命部将郝廷玉、论惟贞帅骑兵出击。并命诸将，以军旗掠地三下，全军出击，退却者杀。并以短刀置靴中，说：“万一战不胜，诸将前死于敌，我自杀于后，因为我是国之三公，不能死于敌手。”诸将遂出战，光弼在后督战，诸将稍退者，光弼即命使者提刀斩首，于是诸将皆奋不顾身，并力奋击，呼声动地，叛军大溃，杀千余人，俘虏五百，溺水而死者千余人，周挚逃走，擒其大将徐璜玉、李秦授。思明正在攻南城，知周挚败，也帅叛军奔逃。
正月，史思明在魏州称大圣燕王。二月，史思明至邺。三月，郭子仪等九节度与史思明战，兵溃。郭子仪以朔方军断河阳桥，保东京。史思明杀安庆绪，留子朝义守相州（邺），自回范阳。四月，史思明称大燕皇帝，年号顺天。六月，分朔方置邠（治今陕西彬县）、宁（治今甘肃宁县）等九州。七月，郭子仪为鱼朝恩所谮去职，以李光弼继任朔主节度使、兵马副元帅。九月，史思明南下，渡河，陷汴州。李光弼放弃洛阳，退守北岸之河阳。史思明入洛阳，旋退屯白马寺增。十月，史思明攻河阳，被李光弼击败。董秦降。十一月，赐董秦姓名为李忠臣。贬第五琦为忠州长史。琦上年作乾元重宝后，本年又铸重轮钱，一当五十，与开元通宝（参见621年）并行，民多盗铸，谷价腾贵，因而得罪。十二月，史思明遣将攻陕州，败退。是年，江南久旱，人多死亡。回纥毗伽阙可汗死，子登里可汗立。
通鉴记载
肃宗文明武德大圣大宣孝皇帝下之上乾元二年（己亥，公元七五九年） 
春，正月，己巳朔，史思明筑坛于魏州城北，自称大圣燕王；以周挚为行军司马。李光弼曰：“思明得魏州而按兵不进，此欲使我懈惰，而以精锐掩吾不备也。请与朔方军同逼魏城，求与之战。彼惩嘉山之败，必不敢轻出。得旷日引久，则邺城必拔矣。庆绪已死，彼则无辞以用其众也。”鱼朝恩以为不可，乃止。 
戊寅，上祀九宫贵神，用王玙之言也。乙卯，耕藉田。 
镇西节度使李嗣业攻邺城，为流矢所中，丙申，薨；兵马使荔非元礼代将其众。初，嗣业表段秀实为怀州长史，知留后事，时诸军屯戍日久，财竭粮尽，秀实独运刍粟，募兵市马以奉镇西行营，相继于道。 
二月，壬子，月食，既。先是百官请加皇后尊号曰“辅圣”，上以问中书舍人李揆，对曰：“自古皇后无尊号，惟韦后有之，岂足为法！”上惊曰“庸人几误我！”会月食，事遂寝。后与李辅国相表里，横于禁中，干豫政事，请托无穷。上颇不悦，而无如之何。 
郭子仪等九节度使围邺城，筑垒再重，穿堑三重，壅漳水灌之。城中井泉皆溢，构栈而居，自冬涉春，安庆绪坚守以待史思明，食尽，一鼠直钱四千，淘墙及马矢以食马。人皆以为克在朝夕，而诸军既无统帅，进退无所禀；城中人欲降者，碍水深，不得出。城久不下，上下解体。 
思明乃自魏州引兵趣邺，使诸将去城各五十里为营，每营击鼓三百面，遥胁之。又每营选精骑五百，日于城下抄掠，官军出，即散归其营；诸军人马牛车日有所失，樵采甚艰，昼备之则夜至，夜备之则昼至。时天下饥馑，转饷者南自江、淮，西自并、汾，舟车相继。思明多遣壮士窃官军装号，督趣运者，责其稽缓，妄杀戮人，运者骇惧；舟车所聚，则密纵火焚之；往复聚散，自相辨识，而官军逻捕不能察也。由是诸军乏食，人思自溃。思明乃引大军直抵城下，官军与之刻日决战。 
三月，壬申，官军步骑六十万陈于安阳河北，思明自将精兵五万敌之，诸军望之，以为游军，未介意。思明直前奋击，李光弼、王思礼、许叔冀、鲁炅先与之战，杀伤相半；鲁炅中流矢。郭子仪承其后，未及布陈，大风忽起，吹沙拔木，天地昼晦，咫尺不相辨。两军大惊，官军溃而南，贼溃而北，弃甲仗辎重委积于路。子仪以朔方军断河阳桥保东京。战马万匹，惟存三千，甲仗十万，遗弃殆尽。东京士民惊骇，散奔山谷，留守崔圆、河南尹苏震等官吏南奔襄、邓，诸节度各溃归本镇。士卒所过剽掠，吏不能止，旬日方定。惟李光弼、王思礼整勒部伍，全军以归。 
子仪至河阳，将谋城守。师人相惊，又奔缺门。诸将继至，众及数万，议捐东京，退保蒲、陕。都虞候张用济曰：“蒲、陕荐饥，不如守河阳，贼至，并力拒之。”子仪从之。使都游弈使灵武韩游瑰将五百骑前趣河阳，用济以步卒五千继之。周挚引兵争河阳，后至，不得入而去。用济役所部兵筑南、北两城而守之。段秀实帅将士妻子及公私辎重自野戍渡河，待命于河清之南岸，荔非元礼至而军焉。诸将各上表请罪，上皆不问，惟削崔圆阶封，贬苏震为济王府长史，削银青阶。 
史思明审知官军溃去，自沙河收整士众，还屯邺城南。安庆绪收子仪等营中粮，得六七万石，与孙孝哲、崔乾祐谋闭门更拒思明。诸将曰：“今日岂可复背史王乎！”思明不与庆绪相闻，又不南追官军，但日于军中飨士。张通儒、高尚等言于庆绪曰：“史王远来，臣等皆应迎谢。”庆绪曰：“任公暂往。”思明见之涕泣，厚礼而归之。经三日，庆绪不至。思明密召安太清令诱之，庆绪窘蹙，不知所为，乃遣太清上表称臣于思明，请待解甲入城，奉上玺绶。思明省表，曰：“何至如此！”因出表遍示将士，咸称万岁。乃手疏唁庆绪而不称臣，且曰：“愿为兄弟之国，更作籓篱之援。鼎足而立，犹或庶几；北面之礼，固不敢受。”并封表还之。庆绪大悦，因请歃血同盟，思明许之。庆绪以三百骑诣思明营，思明令军士擐甲执兵以待之，引庆绪及诸弟入至庭下。庆绪再拜稽首曰：“臣不克荷负，弃失两都，久陷重围，不意大王以太上皇之故，远垂救援，使臣应死复生，摩顶至踵，无以报德。”思明忽震怒曰：“弃失两都，亦何足言。尔为人子，杀父夺其位，天地所不容！吾为太上皇讨贼，岂受尔佞媚乎！”即命左右牵出，并其四弟及高尚、孙孝哲、崔乾祐皆杀之；张通儒、李庭望等悉授以官。思明勒兵入邺城，收其士马，以府库赏将士，庆绪先所有州、县及兵皆归于思明。遣安太清将兵五千取怀州，因留镇之。思明欲遂西略，虑根本未固，乃留其子朝义守相州，引兵还范阳。 
甲申，回纥骨啜特勒、帝德等十五人自相州奔还西京，上宴之于紫宸殿，赏赐有差。庚寅，骨啜特勒等辞还行营。 
辛卯，以荔非元礼为怀州刺史，权知镇西、北庭行营节度使。元礼复以段秀实为节度判官。 
甲午，以兵部侍郎吕諲同平章事，乙未，以中书侍郎、同平章事苗晋卿为太子太傅，王玙为刑部尚书，皆罢政事。以京兆尹李岘行吏部尚书，中书舍人兼礼部侍郎李揆为中书侍郎，及户部侍郎第五琦并同平章事。上于岘恩意尤厚，岘亦以经济为己任，军国大事多独决于岘。于是京师多盗，李辅国请选羽林骑士五百以备巡逻。李揆上疏曰：“昔西汉以南北军相制，故周勃因南军入北军，遂安刘氏。皇朝置南、北牙，文武区分，以相伺察。今以羽林代金吾警夜，忽有非常之变，将何以制之！”乃止。 
丙申，以郭子仪为东畿、山东、河东诸道元帅，权知东京留守。以河西节度使来瑱行陕州刺史，充陕、虢、华州节度使。 
夏，四月，庚子，泽潞节度使王思礼破史思明将杨旻于潞城东。 
太子詹事李辅国，自上在灵武，判元帅行军司马事，侍直帷幄，宣传诏命，四方文奏，宝印符契，晨夕军号，一以委之，乃还京师，专掌禁兵，常居内宅，制敕必经辅国押署，然后施行，宰相百司非时奏事，皆因辅国关白、承旨。常于银台门决天下事，事无大小，辅国口为制敕，写付外施行，事毕闻奏。又置察事数十人，潜令于人间听察细事，即行推按；有所追索，诸司无敢拒者。御史台、大理寺重囚，或推断未毕，辅国追诣银台，一时纵之。三司、府、县鞫狱，皆先诣辅国咨禀，轻重随意，称制敕行之，莫敢违者。宦官不敢斥其官，皆谓之五郎。李揆山东甲族，见辅国执子弟礼，谓之五父。 
及李岘为相，于上前叩头，论制敕皆应由中书出，具陈辅国专权乱政之状，上感寤，赏其正直；辅国所行事，多所变更，罢其察事。辅国由是让行军司马，请归本官，上不许。壬寅，制：“比缘军国务殷，或宣口敕处分。诸色取索及杖配囚徒，自今一切并停。如非正宣，并不得行。中外诸务，各归有司。英武军虞候及六军诸使、诸司等，比来或因论竞，悬自追摄，自今一切须经台、府。如所由处断不平，听具状奏闻。诸律令除十恶、杀人、奸、盗、造伪外，馀烦冗一切删除，仍委中书、门下与法官详定闻奏。”辅国由是忌岘。 
甲辰，置陈、郑、亳节度使，以邓州刺史鲁炅为之；以徐州刺史尚衡为青、密等七州节度使；以兴平军节度使李奂兼豫、许、汝三州节度使；仍各于境上守捉防御。 
九节度之溃于相州也，鲁炅所部兵剽掠尤甚，闻郭子仪退屯河上，李光弼还太原，炅惭惧，饮药而死。 
史思明自称大燕皇帝，改元顺天，立其妻辛氏为皇后，子朝义为怀王，以周挚为相，李归仁为将，改范阳为燕京，诸州为郡。 
戊申，以鸿胪卿李抱玉为郑、陈、颍、亳节度使。抱玉，安兴贵之后也，为李光弼裨将，屡有战功，自陈耻与安禄山同姓，故赐姓李氏。 
回纥毘伽阙可汗卒，长子叶护先遇杀，国人立其少子，是为登里可汗。回纥欲以宁国公主为殉。公主曰：“回纥慕中国之俗，故娶中国女为妇。若欲从其本俗，何必结婚万里之外邪！”然亦为之剺面而哭。 
凤翔马坊押官为劫，天兴尉谢夷甫捕杀之。其妻讼冤。李辅国素出飞龙厩，敕监察御史孙蓥鞫之，无冤。又使御史中丞崔伯阳、刑部侍郎李晔、大理卿权献鞫之，与蓥同。妻犹不服。又使侍御史太平毛若虚鞫之。若虚倾巧士，希辅国意，归罪夷甫。伯阳怒，召若虚诘责，欲劾奏之。若虚先自归于上，上匿若虚于帘下。伯阳寻至，言若虚附会中人，鞫狱不直。上怒，叱出之。伯阳贬高要尉，献贬桂阳尉，晔与凤翔尹严向皆贬岭下尉，蓥除名，长流播州。吏部尚书、同平章事李岘奏伯阳等无罪，责之太重；上以为朋党，五月，辛巳，贬岘蜀州刺史。右散骑常侍韩择木入对，上谓之曰：“李岘欲专权，今贬蜀州，朕自觉用法太宽。”对曰：“李岘言直，非专权。陛下宽之，只益圣德耳。”若虚寻除御史中丞，威振朝廷。 
壬午，以滑、濮节度使许叔冀为汴州刺史，充滑、汴等七州节度使；以试汝州刺史刘展为滑州刺史，充副使。 
六月，丁巳，分朔方置邠、宁等九州节度使。 
观军容使鱼朝恩恶郭子仪，因其败，短之于上。秋，七月，上召子仪还京师，以李光弼代为朔方节度使、兵马元师。士卒涕泣，遮中使请留子仪。子仪绐之曰：“我饯中使耳，未行也。”因跃马而去。 
光弼愿得亲王为之副，辛巳，以赵王系为天下兵马元帅，光弼副之，仍以光弼知诸节度行营。光弼以河东骑五百驰赴东都，夜，入其军。光弼治军严整，始至，号令一施，士卒、壁垒、旌旗、精彩皆变。是时朔方将士乐子仪之宽，惮光弼之严。 
左厢兵马使张用济屯河阳，光弼以檄召之。用济曰：“朔方，非叛军也，乘夜而入，何见疑之甚邪！”与诸将谋以精锐突入东京，逐光弼，请子仪；命其士皆被甲上马，衔枚以待。都知兵马使仆固怀恩曰：“邺城之溃，郭公先去，朝廷责帅，故罢其兵柄。今逐李公而强请之，违拒朝命，是反也，其可乎！”右武锋使康元宝曰：“君以兵请郭公，朝廷必疑郭公讽君为之，是破其家也。郭公百口何负于君乎！”用济乃止。光弼以数千骑东出汜水，用济单骑来谒。光弼责用济召不时至，斩之，命部将辛京杲代领其众。 
仆固怀恩继至，光弼引坐，与语。须臾，阍者曰：“蕃、浑五百骑至矣。”光弼变色。怀恩走出，召麾下将，阳责之曰：“语汝勿来，何得固违！”光弼曰：“士卒随将，亦复何罪！”命给牛酒。 
丁亥，以潞沁节度使王思礼兼太原尹，充北京留守、河东节度使。 
初，潼关之败，思礼马中矢而毙，有骑卒盩厔张光晟下马授之，问其姓名，不告而去。思礼阴识其状貌，求之不获。及至河东，或谮代州刺史河西辛云京，思礼怒之，云京惧，不知所出。光晟时在云京麾下，曰：“光晟尝有德于王公，从来不敢言者，耻以此取赏耳。今使君有急，光晟请往见王公，必为使君解之。”云京喜，即遣之。光晟谒思礼，未及言，思礼识之，曰：“噫！子非吾故人乎？何相见之晚邪！”光晟以实告，思礼大喜，执其手，流涕曰：“吾之有今日，皆子力也，吾求子久矣。”引与同榻坐，约为兄弟。光晟因从容言云京之冤。思礼曰：“云京过亦不细，今日特为故人舍之。”即日擢光晟为兵马使，赠金帛田宅甚厚。 
辛卯，以朔方节度副使、殿中监仆固怀恩兼太常卿，进爵大宁郡王。怀恩从郭子仪为前锋，勇冠三军，前后战功居多，故赏之。 
八月，乙巳，襄州将康楚元、张嘉延据州作乱，刺史王政奔荆州。楚元自称南楚霸王。 
回纥以宁国公主无子，听归；丙辰，至京师。 
戊午，上使将军曹日升往襄州慰谕康楚元，贬王政为饶州长史，以司农少卿张光奇为襄州刺史；楚元不从。 
壬戌，以李光弼为幽州长史、河北节度等使。 
九月，甲午，张嘉延袭破荆州，荆南节度使杜鸿渐弃城走，澧、朗、郢、峡、归等州官吏闻之，争潜窜山谷。 
戊辰，更令绛州铸乾元重宝大钱，加以重轮，一当五十；在京百官，先以军旅毕无俸禄，宜以新钱给其冬料。 
丁亥，以太子少保崔光远为荆、襄招讨使，充山南东道处置兵马都使；以陈、颍、亳、申节度使王仲升为申、沔等五州节度使，知淮南西道行军兵马。 
史思明使其子朝清守范阳，命诸郡太守各将兵三千从己向河南，分为四道，使其将令狐彰将兵五千自黎阳济河取滑州，思明自濮阳，史朝义自白皋，周挚自胡良济河，会于汴州。 
李光弼方巡河上诸营，闻之，还入汴州，谓汴滑节度使许叔冀曰：“大夫能守汴州十五日，我则将兵来救。”叔冀许诺。光弼还东京。思明至汴州，叔冀与战，不胜，遂与濮州刺史董秦及其将梁浦、刘从谏、田神功等降之。思明以叔冀为中书令，与其将李详守汴州；厚待董秦，收其妻子，置长芦为质；使其将南德信与梁浦、刘从谏、田神功等数十人徇江、淮。神功，南宫人也。思明以为平卢兵马使。顷之，神功袭德信，斩之。从谏脱身走。神功将其众来降。 
思明乘胜西攻郑州。光弼整众徐行，至洛阳，谓留守韦陟曰：“贼乘胜而来；利在按兵，不利速战。洛城不可守，于公计何如？”陟请留兵于陕，退守潼关，据险以挫其锐。光弼曰：“两敌相当，贵进忌退，今无故弃五百里地，则贼势益张矣。不若移军河阳，北连泽潞，利则进取，不利则退守，表里相应，使贼不敢西侵，此猿臂之势也。夫辨朝廷之礼，光弼不如公；论军旅之事，公不如光弼。”陟无以应。判官韦损曰：“东京帝宅，侍中奈何不守？”光弼曰：“守之，则汜水、崿岭、龙门皆应置兵，子为兵马判官，能守之乎？”遂移牒留守韦陟使帅东京官属西入关，牒河南尹李若幽使帅吏民出城避贼，空其城。光弼帅军士运油、铁诸物诣河阳为守备，光弼以五百骑殿。时思明游兵已至石桥，诸将请曰：“今自洛城而北乎，当石桥而进乎？”光弼曰：“当石桥而进。”及日暮，光弼乘炬徐行，部曲坚重，贼引兵蹑之，不敢逼。光弼夜至河阳，有兵二万，粮才支十日。光弼按阅守备，部分士卒，无不严办。庚寅，思明入洛阳，城空，无所得，畏光弼掎其后，不敢入宫，退屯白马寺南，筑月城于河阳南以拒光弼。于是郑、滑等州相继陷没，韦陟、李若幽皆寓治于陕。冬，十月，丁酉，下制亲征史思明；群臣上表谏，乃止。 
史思明引兵攻河阳，使骁将刘龙仙诣城下挑战。龙仙恃勇，举右足加马鬣上，慢骂光弼。光弼顾诸将曰：“谁能取彼者？”仆固怀恩请行。光弼曰：“此非大将所为。”左右言“裨将白孝德可往。”光弼召问之。孝德请行。光弼问：“须几何兵？”对曰：“请挺身取之。”光弼壮其志，然固问所须。对曰：“愿选五十骑出垒门为后继，兼请大军助鼓噪以增气。”光弼抚其背而遣之。孝德挟二矛，策马乱流而进。半涉，怀恩贺曰：“克矣。”光弼曰：“锋未交，何以知之？”怀恩曰：“观其揽辔安闲，知其万全。”龙仙见其独来，甚易之；稍近，将动，孝德摇手示之，若非来为敌者，龙仙不测而止。去之十步，乃与之言，龙仙慢骂如初。孝德息马良久，因瞋目谓曰：“贼识我乎？”龙仙曰：“谁也？”曰：“我，白孝德也。”龙仙曰：“是何狗彘！”孝德大呼，运矛跃马搏之。城上鼓噪，五十骑继进。龙仙矢不及发，环走堤上。孝德追及，斩首，携之以归。贼众大骇。孝德，本安西胡人也。 
思明有良马千馀匹，每日出于河南渚浴之，循环不休以示多。光弼命索军中牝马，得五百匹，絷其驹于城内。俟思明马至水际，尽出之，马嘶不已，思明马悉浮渡河，一时驱之入城。思明怒，列战船数百艘，泛火船于前而随之，欲乘流烧浮桥。光弼先贮百尺长竿数百枚，以巨木承其根，毡裹铁叉置其首，以迎火船而叉之。船不得进，须臾自焚尽。又以叉拒战船，于桥上发炮石击之，中者皆沉没，贼不胜而去。 
思明见兵于河清，欲绝光弼粮道，光弼军于野水渡以备之。既夕，还河阳，留兵千人，使部将雍希颢守其栅，曰：“贼将高庭晖、李日越、喻文景，皆万人敌也。思明必使一人来劫我。我且去之，汝待于此。若贼至，勿与之战。降，则与之俱来。”诸将莫谕其意，皆窃笑之。既而思明果谓李日越曰：“李光弼长于凭城，今出在野，此成擒矣。汝以铁骑宵济，为我取之，不得，则勿返。”日越将五百骑晨至栅下，希颢阻壕休卒，吟啸相视。日越怪之，问曰：“司空在乎？”曰：“夜去矣。”“兵几何？”曰：“千人。”“将谁？”曰：“雍希颢。”日越默计久之，谓其下曰：“今失李光弼，得希颢而归，吾死必矣，不如降也。”遂请降。希颢与之俱见光弼，光弼厚待之，任以心腹。高庭晖闻之，亦降。或问光弼：“降二将何易也？”光弼曰：“此人情耳。思明常恨不得野战，闻我在外，以为必可取。日越不获我，势不敢归。庭晖才勇过于日越，闻日越被宠任，必思夺之矣。”庭晖时为五台府果毅。己亥，以庭晖为右武卫大将军。 
思明复攻河阳，光弼谓郑陈节度使李抱玉曰：“将军能为我守南城二日乎？”抱玉曰：“过期何如？”光弼曰：“过期救不至，任弃之。”抱玉许诺，勒兵拒守。城且陷，抱玉绐之曰：“吾粮尽，明旦当降。”贼喜，敛军以待之。抱玉缮完城备，明日，复请战。贼怒，急攻之。抱玉出奇兵，表里夹击，杀伤甚众。 
董秦从思明寇河阳，夜帅其众五百，拔栅突围，降于光弼。时光弼自将屯中氵单，城外置栅，栅外穿堑，深广二丈。乙巳，贼将周挚舍南城，并力攻中氵单。光弼命荔非元礼出劲卒于羊马城以拒贼。光弼自于城东北隅建小朱旗以望贼。贼恃其众，直进逼城，以车载攻具自随，督众填堑，三面各八道以过兵，又开栅为门。光弼望贼逼城，使问元礼曰：“中丞视贼填堑开栅过兵，晏然不动，何也？”元礼曰：“司空欲守乎，战乎？”光弼曰：“欲战。”元礼曰：“欲战，则贼为吾填堑，何为禁之？”光弼曰：“善，吾所不及，勉之！”元礼俟栅开，帅敢死士突出击贼，却走数百步。元礼度贼阵坚，未易摧陷，乃复引退，须其怠而击之。光弼望见元礼退，怒，遣左右召，欲斩之。元礼曰：“战正急，召何为？”乃退入栅中。贼亦不敢逼。良久，鼓噪出栅门，奋击，破之。 
周挚复收兵趣北城。光弼遽帅众入北城，登城望贼曰：“贼兵虽多，嚣而不整，不足畏也。不过日中，保为诸君破之。”乃命诸将出战。及期，不决，召诸将问曰：“向来贼阵，何方最坚？”曰：“西北隅。”光弼命其将郝廷玉当之。廷玉请骑兵五百，与之三百。又问其次坚者。曰：“东南隅。光弼命其将论惟贞当之。惟贞请铁骑三百，与之二百。光弼令诸将曰：“尔辈望吾旗而战，吾飐旗缓，任尔择利而战；吾急飐旗三至地，则万众齐入，死生以之，少退者斩！”又以短刀置靴中，曰：“战，危事。吾国之三公，不可死贼手。万一战不利，诸君前死于敌，我自刭于此，不令诸君独死也。”诸将出战，顷之，廷玉奔还。光弼望之，惊曰：“廷玉退，吾事危矣！”命左右取廷玉首，廷玉曰：“马中箭，非敢退也。”使者驰报。光弼令易马，遣之。仆固怀恩及其子开府仪同三司瑒战小却，光弼又命取其首。怀恩父子顾见使者提刀驰来，更前决战。光弼连飐其旗，诸将齐进致死，呼声动天地，贼众大溃，斩首千馀级，捕虏五百人，溺死者千馀人。周挚以数骑遁去，擒其大将徐璜玉、李秦授，其河南节度使安太清走保怀州。思明不知挚败，尚攻南城，光弼驱俘囚临河示之，乃遁。 
丁巳，以李日越为右金吾大将军。 
邛、简、嘉、眉、泸、戎等州蛮反。 
十一月，甲子，以殿中监董秦为陕西、神策两军兵马使，赐姓李，名忠臣。 
康楚元等众至万馀人，商州刺史、充荆襄等道租庸使韦伦发兵讨之，驻于邓之境，招谕降者，厚抚之；伺其稍怠，进军击之，生擒楚元，其众遂溃；得其所掠租庸二百万缗，荆、襄皆平。伦，见素之从祖弟也。发安西、北庭兵屯陕，以备史思明。 
第五琦作乾元钱、重轮钱，与开元钱三品并行，民争盗铸，货轻物重，谷价腾踊，饿殍相望。上言者皆归咎于琦，庚午，贬琦忠州长史。御史大夫贺兰进明贬溱州员外司马，坐琦党也。 
十二月，甲午，吕諲领度支使。 
乙巳，韦伦送康楚元诣阙，斩之。 
史思明遣其将李归仁将铁骑五千寇陕州，神策兵马使卫伯玉以数百骑击破之于礓子阪，得马六百匹，归仁走。以伯玉为镇西四镇行营节度使。李忠臣与归仁等战于永宁、莎栅之间，屡破之。